VOUCHER για αγορά ΤΑΜΠΛΕΤ

Εφτασε η ώρα των voucher 200 ευρώ με τα οποία 560.000 παιδιά και νέοι θα μπορέσουν να αγοράσουν tablet, laptop ή και σταθερό υπολογιστή.

Η πλατφόρμα υποβολής αιτήσεων για το voucher 200 ευρώ άνοιξε σήμερα, Δευτέρα 5 Απριλίου, ενώ θα ακολουθήσει και ένας δεύτερος κύκλος για όσους δυνητικά δικαιούχους δεν λαμβάνουν το επίδομα παιδιού του ΟΠΕΚΑ.

Συγκεκριμένα, ισχύουν τα εξής για τις φάσεις αιτήσεων για το voucher 200 ευρώ:

Στην πρώτη φάση θα μπορούν να καταθέσουν αίτηση οικογένειες οι οποίες έλαβαν το επίδομα παιδιού του ΟΠΕΚΑ στην πρώτη εισοδηματική κατηγορία το έτος 2020. Σε αυτή την κατηγορία εμπίπτει η μεγάλη πλειοψηφία των δικαιούχων του προγράμματος.

Στη δεύτερη φάση, η πλατφόρμα θα ανοίξει και για τους υπόλοιπους δικαιούχους που πληρούν τα εισοδηματικά και κοινωνικά κριτήρια του προγράμματος. Oι έλεγχοι επιλεξιμότητας θα γίνονται κυρίως με αυτοματοποιημένο τρόπο, με διασταύρωση πληροφοριών από μητρώα και από όλα τα απαραίτητα πληροφοριακά συστήματα φορέων του δημοσίου, αποφεύγοντας έτσι μια χρονοβόρα και γραφειοκρατική διαδικασία ελέγχου δικαιολογητικών για εκατοντάδες χιλιάδες αιτήσεις.

Οι αιτήσεις υποβάλλονται από τη διεύθυνση https://digital-access.gov.gr και η πλατφόρμα άνοιξε από τις 12:00 το μεσημέρι. Το iefimerida.gr δημοσιοποίησε οδηγίες βήμα προς βήμα για την υποβολή της αίτησης για το voucher 200 ευρώ.

Voucher 200 ευρώ: Οι δικαιούχοι

Δικαιούχοι του voucher 200 ευρώ είναι οι οικογένειες με ισοδύναμο οικογενειακό εισόδημα έως 6.000 ευρώ, οι οποίες θα λάβουν επιταγή 200 ευρώ για κάθε εξαρτώμενο τέκνο ηλικίας από 4 έως 24 ετών, το οποίο φοιτά σε εκπαιδευτική δομή στην Ελλάδα

Ειδικότερα για τα κριτήρια προβλέπεται:

-Για οικογένεια με δύο γονείς και δύο παιδιά, μεικτά εισοδήματα έως  12000 ευρώ.

 -Για οικογένεια με ένα παιδί, μεικτά εισοδήματα έως 10.500 ευρώ.

 -Για οικογένεια με ένα γονιό κι ένα παιδί, μεικτά εισοδήματα έως 9.000 ευρώ.

Οι δικαιούχοι μαθητές και φοιτητές δεν θα χρειαστεί να στείλουν αίτηση για να λάβουν το σχετικό voucher ευρώ για την αγορά του τεχνολογικού εξοπλισμού.

Τι θα μπορεί να αγοράσει κάποιος με το voucher

Με το πρόγραμμα «Ψηφιακή Μέριμνα» το voucher θα λάβουν περίπου 560.000 παιδιά και νέοι (4 έως 24 ετών) από 325.000 οικογένειες.

Οι κατηγορίες εξοπλισμού που καλύπτονται από το πρόγραμμα είναι οι εξής:

Κατηγορία 1: φορητές ταμπλέτες (tablets)

Κατηγορία 2: φορητοί υπολογιστές

Υποκατηγορία 2.1: notebooks,

Υποκατηγορία 2.2: chromebooks,

Υποκατηγορία 2.3: 2 in 1 (notebooks/tablets)

Κατηγορία 3: σταθεροί υπολογιστές (desktops, all-in-one)

και υπό προϋποθέσεις η

Κατηγορία 4: Περιφερειακά Σταθερών Υπολογιστών (περιφερειακά της κατηγορίας 3)

Υποκατηγορία 4.1: οθόνη υπολογιστή,

Υποκατηγορία 4.2: ποντίκι,

Υποκατηγορία 4.3: κάμερα για υπολογιστή,

Υποκατηγορία 4.4: ακουστικά για υπολογιστή (headset),

Υποκατηγορία 4.5: Ηχεία για υπολογιστή,

Υποκατηγορία 4.6: Πληκτρολόγιο για υπολογιστή

Η κατηγορία εξοπλισμού 4, μπορεί να συνδυαστεί μόνο ως πρόσθετος εξοπλισμός της κατηγορίας 3